იენ მაკიუენი

იენ რასელ მაკიუენი (, დ. 21 ივნისი, 1948) — ინგლისელი მწერალი და სცენარისტი, სომერსეტ მოემის, ბუკერისა და იერუსალიმის პრესტიჟული ჯილდოების მფლობელი. 2008 წელს ჟურნალმა „The Times“-მა მაკიუენი დაასახელა „1945 წლიდან 50 საუკეთესო ბრიტანელ მწერალს“ შორის, ხოლო „The Daily Telegraph“-მა მწერალს „ბრიტანულ კულტურაში 100 ყველაზე გავლენიან ადამიანს“ შორის მე-19 ადგილი მიანიჭა.

მაკიუენმა სამწერლობო კარიერა უჩვეულო სტილის გოთიკური მოთხრობების წერით დაიწყო. მისი პირველი რომანი იყო „ცემენტის ბაღი“.  მწერალს ბუკერის პრემია მოუტანა რომანმა სახელწოდებით „ამსტერდამი“. საყოველთაო აღიარება მოიპოვა მისმა მომდევნო რომანმა სახელწოდებით „მონანიება“, რომლის მიხედვითაც 2007 წელს ოსკაროსანი ფილმი გადაიღეს.

ადრეული ცხოვრება
იენ მაკიუენი 1948 წელს ჰემპშირში დაიბადა. მამამისი, დეივიდ მაკიუენი, შოტლანდიის არმიის ოფიცერი იყო. იენმა ბავშვობა აღმოსავლეთ აზიის, გერმანიის და ჩრდილოეთ აფრიკის სამხედრო ბაზებზე გაატარა. იგი 12 წლის იყო, როცა მისი ოჯახი ინგლისში დაბრუნდა. 1970 წელს იენმა სასექსის უნივერსიტეტის ინგლისური ლიტერატურის ფაკულტეტი ბაკალავრის ხარისხით დაამთავრა, ხოლო აღმოსავლეთ ანგლიის უნივერსიტეტში ლიტერატურაში მაგისტრის ხარიხსი აიღო.Jaillant, Lise. "Myth Maker: Malcolm Bradbury and the Creation of Creative Writing at UEA." New Writing: The International Journal for the Practice and Theory of Creative Writing (2016)

ჯილდოები
1998 წელს მაკიუენმა რომანისთვის „ამსტერდამი“ ინგლისური ლიტერატურის ყველაზე პრესტიჟული ჯილდო — ბუკერი დაიმსახურა. მწერალი სულ ექვსჯერ იყო ნომინირებული ბუკერის პრემიაზე, მათ შორის რომანებისთვის „მონანიება“ და „ქვიან სანაპიროზე“.

2005 და 2007 წლებში მაკიუენმა ორჯერ მიიღო საერთაშორისო ბუკერის პრემია.

2008 წელს ჟურნალმა „The Times“-მა მაკიუენი დაასახელა „1945 წლიდან 50 საუკეთესო ბრიტანელ ავტორს“ შორის.

2011 წელს მაკიუენი დააჯილდოვეს იერუსალიმის პრემიით. ამ ჯილდოს მფლობელები ხდებიან მწერლები, რომლებიც თავიანთ ნამუშევრებში მხარს უჭერენ საზოგადოებაში ინდივიდის თავისუფლებას.

2012 წელს სასექსის უნივერსიტეტმა მაკიუენს 50 წლის იუბილეზე ლიტერატურაში მისი წვლილისთვის ოქროს მედალი გადასცა."Sussex awards gold medals to its world-leading alumni and past academics", University of Sussex, News, 13 July 2012.

2014 წელს ტეხასის უნივერსიტეტის არქივმა მწერლის ლიტერატურულ არქივები ორი მილიონი დოლარად შეისყიდა. არქივი შეიცავს მაკიუენის ყველა წინამორბედი რომანის შავ ჩანაწერს."Ransom Center Pays $2 Million for Ian McEwan Papers", The New York Times, 16 May 2014.

ბიბლიოგრაფია

რომანები
 „ცემენტის ბაღი“ (1978)
 „უდანაშაულო“ (1990)
 „შავი ძაღლები“ (1992)
 „ამსტერდამი“ (1998)
 „მონანიება“ (2001)
 „შაბათი“ (2005)
 „ქვიან სანაპიროზე“ (2007)
 „სოლარი“ (2010)

რესურსები ინტერნეტში

 ოფიციალური ბლოგი

სქოლიო

კატეგორია:ინგლისელი მწერლები
კატეგორია:ბუკერის პრემიის ლაურეატები
კატეგორია:XX საუკუნის ბრიტანელი რომანისტები
კატეგორია:XX საუკუნის ინგლისელი რომანისტები
კატეგორია:XXI საუკუნის ბრიტანელი რომანისტები
კატეგორია:XXI საუკუნის ინგლისელი რომანისტები
კატეგორია:სასექსის უნივერსიტეტის კურსდამთავრებულები
კატეგორია:ინგლისელი ათეისტი მწერლები
კატეგორია:ინგლისელი ათეისტები
კატეგორია:ინგლისელი ჰუმანისტები
კატეგორია:ინგლისელი მამაკაცი რომანისტები
კატეგორია:ინგლისელი მამაკაცი სცენარისტები
კატეგორია:იერუსალიმის პრემიის მფლობელები
კატეგორია:მწერლები ანბანის მიხედვით
კატეგორია:ცოცხალი ადამიანები